
Здравейте! Живея в имот , който се състои от две отделни домакинства/къщи без роднинска връзка. Ние притежаваме 1/2 идеална част от общото дворно място като и двете семейства ползваме общ вход представляващ дворна входна външна порта и ограда с изглед към улицата. Оградата не е ремонтирана от години , а входната й врата е в ужасно състояние и не се заключва изобщо. След многократни опити да накарам съседите да ремонтираме оградата и подновим входната порта, постоянно получавам отказ и оплакване , че нямат възможност.Не бих желала да плащам цялата сума сама, понеже не е редно и не се ползва само от мен. Какви са ми опциите, за да се поправи тази ситуация? Трябва ли да се стига до съд или мога да се оплача в общината, понеже не откривам никаква информация за моя казус? Благодаря сърдечно!


 

Ремонт на ограда
================

 

Здравейте, Дени,


съгласно чл. 30, ал. 2 от Закона за собствеността всеки съсобственик участвува в ползите и тежестите на общата вещ съразмерно с частта си. Във Вашия случай можете да извършите сама ремонт на оградата и след това да претендирате припадащата се част по съдебен ред от другия съсобственик. Общината няма правомощия в случая. 


Поздрави,  

адв. Николина Митова  

тел. 0898 303092


